31. 12.87 Επίσημη Εφημερίδα των Ευρωπαϊκών Κοινοτήτων Αριθ. C 356/31 
Γνωμοδότηση για τις κοινωνικές πτυχές της εσωτερικής αγοράς (ευρωπαϊκός κοινωνικός χώρος) 
(87/C 356/08) 
Στις 24 Σεπτεμβρίου 1987 η Οικονομική και Κοινωνική Επιτροπή αποφάσισε, με βάση το άρθρο 20, 
παράγραφος 4 του Εσωτερικού Κανονισμού της να καταρτίσει γνωμοδότηση τις κοινωνικές πτυχές. 
Το τμήμα κοινωνικών, οικογενειακών, εκπαιδευτικών και πολιτισμικών θεμάτων, στο οποίο ανατέθηκε 
η προετοιμασία των σχετικών εργασιών της ΟΚΕ, υιοθέτησε τη γνωμοδότηση του στις 12 Νοεμβρίου 
1987 με βάση την εισήγηση του κ. Beretta. 
Στη 250ή σύνοδο ολομέλειας της (συνεδρίαση της 19ης Νοεμβρίου 1987) η Οικονομική και Κοινωνική 
Επιτροπή αφού έλαβε υπόψη της τις αναλύσεις και τα συμπεράσματα την ενημερωτικής έκθεσης που 
διαβιβάσθηκε στα κοινοτικά όργανα με απόφαση που έλαβε με πλειοψηφία η συνέλευση της 24ης 
Σεπτεμβρίου 1987, υιοθέτησε με 97 ψήφους υπέρ, 44 κατά και 13 αποχές την ακόλουθη γνωμοδότηση: 
1. Η επιτυχής πραγματοποίηση της εσωτερικής αγοράς και 
του ευρωπαϊκού κοινωνικού χώρου 
1.1. Η ΟΚΕ επιβεβαιώνει τη θετική εκτίμηση που έχει ήδη 
εκφράσει(]) όσον αφορά τη δέσμευση για την πραγματοποί­
ηση και την παγίωση της εσωτερικής αγοράς, στο βαθμό που 
την θεωρεί ως σημαντικό βήμα προς την ευρωπαϊκή ενότητα 
στο πολιτικό επίπεδο, αλλά και στο οικονομικό, ως ουσια­
στική προϋπόθεση για τη μελλοντική ανάπτυξη της, για την 
ανάκαμψη της απασχόλησης και για τις εμπορικές προοπτι­
κές των κοινοτικών προϊόντων στην παγκόσμια αγορά. Η 
ενοποιημένη κοινή αγορά αποτελεί συνεπώς το πρωταρχικό 
στοιχείο ενός ευρύτερου σχεδίου για την ανάκαμψη της ευρω­
παϊκής οικονομίας που θα διευκολύνει τις επιχειρήσεις να 
πραγματοποιήσουν οικονομίες κλίμακας και να βελτιώσουν 
την ανταγωνιστικότητα τους. 
Επιπλέον η ΟΚΕ, επειδή θεωρεί αλληλοσυμπληρούμενες τις 
οικονομικές και κοινωνικές πολιτικές, υπογραμμίζει ότι για 
να είναι δυνατή η επιδίωξη των στόχων της εσωτερικής 
αγοράς πρέπει παράλληλα με την εφαρμογή των μέτρων στο 
βιομηχανικό, εμπορικό, δημοσιονομικό και φορολογικό 
τομέα να ληφθούν μέτρα στον κοινωνικό τομέα για την διατή­
ρηση και τη βελτίωση των υπαρχόντων ισορροπιών. 
1.2. Στη σημερινή κατάσταση η ΟΚΕ διαπιστώνει επίσης, 
πράγμα που δεν φαίνεται να έχει κατανοηθεί πλήρως από τα 
κράτη μέλη, ότι η κοινοτική ανάπτυξη αποτελεί αποφα­
σιστικό στοιχείο των εθνικών συμφερόντων, που μεταφρά­
ζεται στη μη χορήγηση στα κοινοτικά όργανα των αναγκαίων 
πόρων και της πολιτικής δυνατότητας για την προώθηση και 
στήριξη των διαδικασιών ανάπτυξης. 
Όλα αυτά προκαλούν αντιφάσεις και αμφιβολίες που καθι­
στούν ιδιαίτερα αδύναμες τις διαδικασίες λήψης αποφάσεων, 
με συνέπεια να παρατηρούνται καθυστερήσεις σε σύγκριση με 
το καθορισμένο χρονοδιάγραμμα για την σταδιακή εφαρμογή 
των αναγκαίων για την υλοποίηση της εσωτερικής αγοράς 
μέτρων, ενώ απαιτείται ταχύτερος ρυθμός λόγω της σημασίας 
των στόχων που επιδιώκονται. 
(') ΕΕ αριθ. C 344 της 31. 12. 1985. 1.3. Από την άλλη μεριά οι πραγματοποιούμενες βαθιές 
μεταβολές, το υψηλό ποσοστό ανεργίας και ο διαρθρωτικός 
χαρακτήρας της θέτουν σοβαρά και σύνθετα προβλήματα 
όσον αφορά τις επιλογές που θεωρούνται αναγκαίες για την 
επίτευξη των οικονομικών και κοινωνικών στόχων της εσωτε­
ρικής αγοράς. Για το λόγο αυτό τα κοινοτικά όργανα θεώρη­
σαν σωστό να κινηθούν στα πλαίσια μιας ρεαλιστικής λογι­
κής στο επίκεντρο της οποίας βρίσκεται η αναζήτηση της 
συναίνεσης. 
1.4. Μέσο για τη συναίνεση είναι, όπως ρητά δηλώνεται 
στην Ενιαία Πράξη, ο κοινωνικός διάλογος. Εξάλλου με 
σκοπό να ευνοηθεί η προώθηση του με συγκεκριμένους όρους 
πρέπει τα κοινοτικά όργανα να αναλάβουν τις ευθύνες τους 
όσον αφορά την επεξεργασία και την εφαρμογή των 
αναπτυξιακών στρατηγικών. 
1.5. Μπροστά σε προβλήματα όπως είναι η απασχόληση, 
η αναδιάρθρωση της αγοράς εργασίας, η κατανομή, η διάρ­
κεια και η οργάνωση της εργασίας, η προσαρμοστικότητα 
των επιχειρήσεων στις τεχνολογικές μεταβολές και η αντα­
γωνιστική τους ικανότητα, και η διάρθρωση των συστημάτων 
κοινωνικής πρόνοιας που εμπλέκονται με τα προβλήματα 
σύγκλισης των εθνικών νομοθεσιών, για να υπάρξει προσαρ­
μογή στις διαδικασίες που συνδέονται με την εσωτερική 
αγορά και την κοινωνική της διάσταση, η ΟΚΕ θεωρεί ότι 
σύντομα πρέπει να καθορισθούν βασικοί κανόνες στον κοινω­
νικό τομέα οι οποίοι θα μπορούσαν να προσαρμοσθούν σε 
κοινοτικό επίπεδο. Κι αυτό για να αποφευχθούν ανισορροπίες 
στην αγορά, και για να εξασφαλισθεί στις παραγωγικές και 
οικονομικές δυνάμεις μια σταθερή βάση για την ανάπτυξη 
ευρύτερων προοπτικών κοινωνικού διαλόγου. 
1.6. Η ΟΚΕ θεωρεί γι' αυτό το λόγο ουσιαστικό τον ορισμό 
και τη θέσπιση κοινοτικών κανόνων που θα εξασφαλίζουν τα 
θεμελιώδη κοινωνικά δικαιώματα, ώστε να μην μπορούν να 
αμφισβητούνται υπό την πίεση του ανταγωνισμού και την 
επιδίωξη της ανταγωνιστικότητας, που αποτελεί σημαντικό 
στοιχείο για την υλοποίηση της εσωτερικής αγοράς. 
1.7. Η ΟΚΕ λοιπόν πιστεύει ότι τα κοινοτικά όργανα 
επιβάλλεται να επωφεληθούν από τις δυνατότητες που 
προσφέρει η Ενιαία Πράξη, ότι πρέπει να γίνεται προσφυγή 
Αριθ. C 356/32 Επίσημη Εφημερίδα των Ευρωπαϊκών Κοινοτήτων 31. 12.87 
στην ψηφοφορία με ειδική πλειοψηφία με τροποποίηση της 
νομικής βάσης για προτάσεις σχετικές με ορισμένα κοινω­
νικά θέματα, και να εφαρμόζεται το άρθρο 118 Α της Ενιαίας 
Πράξης με βάση μια πλέον διασταλτική ερμηνεία, όπως 
πρότεινε το Ευρωπαϊκό Κοινοβούλιο. Η αμηχανία που υπάρ­
χει ακόμη σε ορισμένα κράτη μέλη και σε ορισμένους κοινο­
τικούς κύκλους για το είδος της νομοθετικής πράξης που 
πρέπει να χρησιμοποιηθεί μπορεί να ξεπερασθεί αν ληφθεί 
υπόψη ότι το άρθρο 189 της Συνθήκης ορίζει σαφώς ότι 
ναι μεν η οδηγία «δεσμεύει κάθε κράτος μέλος στο οποίο 
απευθύνεται όσον αφορά το επιδιωκόμενο αποτέλεσμα», 
αφήνει όμως στην «αρμοδιότητα των εθνικών αρχών την 
επιλογή του τύπου και των μέσων» για την επίτευξη του 
επιδιωκόμενου αποτελέσματος. 
2. Προτάσεις 
2.1. Υπό το πρίσμα αυτό για να δοθεί νέα ώθηση και νέα 
αποτελεσματικότητα στο σύνολο της κοινοτικής πολιτικής, 
η ΟΚΕ στο ερώτημα κατά πόσο είναι δυνατό να διατυπωθούν 
οδηγίες-πλαίσιο στο πεδίο της κοινωνικής πολιτικής απαντά 
ότι στη σημερινή κατάσταση είναι δυνατή και αναγκαία η 
επεξεργασία μιας οδηγίας-πλαίσιο που θα καθορίζει τα 
αναπαλλοτρίωτα θεμελιώδη κοινωνικά δικαιώματα. Αυτή η 
πρωτοβουλία θα μπορούσε να βασίζεται στις προτάσεις που 
υπέβαλε ήδη η Επιτροπή αφού ληφθούν υπόψη οι σχετικές 
γνωμοδοτήσεις του Ευρωπαϊκού Κοινοβουλίου και της Οικο­
νομικής και Κοινωνικής Επιτροπής, τα αποτελέσματα του 
κοινωνικού διαλόγου, όπως επίσης και οι διευκρινήσεις της 
Διεθνούς Οργάνωσης Εργασίας (ΔΟΕ) και του Συμβουλίου 
της Ευρώπης ώστε να εξασφαλισθούν τα εξής: 
— το δικαίωμα όλων των εργαζομένων, όποια κι αν είναι η 
φύση της σχέσης τους με την εργασία (περιλαμβανομένων 
δηλαδή των εργαζομένων κατά μερική απασχόληση και 
με σύμβαση ορισμένου χρόνου, κλπ.) να διαπραγματεύο­
νται και να καλύπτονται από τις συλλογικές συμβάσεις 
και τις επαγγελματικές συμφωνίες· από τα μέτρα παροχής 
υπηρεσιών στους τομείς της ασφάλειας και προστασίας 
της υγείας στον τόπο εργασίας· επίσης από τη συνδρομή 
και τις υπηρεσίες των συστημάτων κοινωνικής ασφά­
λισης, 
— διατάξεις που δεν επιτρέπουν να ανανεώνονται για απεριό­
ριστο χρόνο οι συμβάσεις εργασίας ορισμένου χρόνου, 
— το δικαίωμα ενημέρωσης και διαβούλευσης με τους εργα­
ζόμενους στα επίπεδα όπου λαμβάνονται οι αποφάσεις 
όταν πρόκειται για τεχνολογίες καινοτομίες και μεταβο­
λές που έχουν επιπτώσεις στη διάρθρωση και την οργά­
νωση της παραγωγής και στην απασχόληση. 
Με τον καθορισμό παρόμοιων δικαιωμάτων θα μπορούσε να 
εδραιωθεί μία στέρεη βάση που θα επέτρεπε στους κοινω­
νικούς εταίρους μία πιο ευκίνητη σχέση για την ανάπτυξη 
των παραδοσιακών διαπραγματεύσεων στα κλαδικά επίπεδα 
όσον αφορά την εξέλιξη των μισθών, την οργάνωση της 
εργασίας, την ευκαμψία που είναι αναγκαία για την προσαρ­
μογή των επιχειρήσεων στις νέες απαιτήσεις της αγοράς 
αποφεύγοντας μια άναρχη απορρύθμιση. 
2.2. Τα θέματα που αναφέρονται στις βιομηχανικές σχέσεις 
αντιπροσωπεύουν ένα μεγάλο μέρος των κοινωνικών πτυχών, 
αλλά δεν εξαντλούν τις εγγυήσεις που είναι αναγκαίες για 
τη διατήρηση του ευρωπαϊκού κοινωνικού ιστού, θα πρέπει 
λοιπόν να προβλεφθούν: — η διατήρηση των μέτρων υποστήριξης για τις πιο τρωτές 
και μειονεκτικές κατηγορίες που βρίσκονται εκτός της 
αγοράς εργασίας, βάσει της επιβεβαίωσης της αρχής της 
συλλογικής και ατομικής κοινωνικής ευθύνης, 
— μέτρα υποστήριξης για να διευκολυνθεί η προστασία της 
οικογενειακής μονάδας και των οικογενειακών αξιών 
πράγμα που μπορεί να έχει θετικές επιπτώσεις στην κοινω­
νία, 
— ο καθορισμός διατάξεων που θα εξασφαλίσουν πλήρη 
ελευθερία κυκλοφορίας στους ευρωπαίους πολίτες με 
ιδιαίτερη αναφορά στους διακινούμενους και διαμεθορια-
κούς εργαζόμενους· ο προσδιορισμός των συνθηκών για 
την αναγνώριση των επαγγελματικών ειδικοτήτων και των 
τίτλων σπουδών οπουδήποτε κι αν αποκτήθηκαν, 
— μέτρα για την προστασία των δικαιωμάτων των εθνικών 
μειοψηφιών, 
— η ενίσχυση και θετικές δράσεις για μια πιο συγκεκριμένη 
ισότητα των γυναικών όσον αφορά τις δυνατότητες 
πρόσβασης στην επιμόρφωση και την απασχόληση, 
— η επιβεβαίωση της αρχής του δικαιώματος των καταναλω­
τών και των χρηστών να συμμετέχουν στον καθορισμό 
των διατάξεων προστασίας όσον αφορά τις εγκαταστάσεις 
για την ποιότητα των προϊόντων για τις συνέπειες που 
μπορούν να έχουν στην υγεία και στο περιβάλλον. 
2.3. Στα περισσότερα κράτη μέλη, όπως και σε κοινοτικό 
επίπεδο, πραγματοποιούνται συζητήσεις και αναλαμβάνονται 
πρωτοβουλίες σχετικά με τη μεταρρύθμιση των συστημάτων 
κοινωνικής ασφάλειας. Αόγω της ολοκλήρωσης της εσωτε­
ρικής αγοράς και με τη δεδηλωμένη βούληση των κυβερ­
νήσεων για την «οικονομική και κοινωνική συνοχή» των 
κρατών της Κοινότητας, η ΟΚΕ υπογραμμίζει τη σκοπιμό­
τητα να αποτελέσουν οι τροποποιήσεις που γίνονται στα 
διάφορα συστήματα αντικείμενο μιας πολιτικής πιο καλά 
συντονισμένης σε κοινοτικό επίπεδο. Εξάλλου, αυτός ο 
συντονισμός δεν πρέπει να αποτελέσει την ευκαιρία για μια 
ευθυγράμμιση «προς τα κάτω» του επιπέδου των παροχών. 
Άλλωστε πρέπει να θεωρείται δεδομένο ότι η κοινωνική 
προστασία, εκτός από το ότι εξασφαλίζει αλληλεγγύη έναντι 
των πλέον μειονεκτικών κατηγοριών, ιδιαίτερα έναντι των 
προσώπων που δεν μπορούν να βρουν απασχόληση, αποτελεί 
αναγκαίο όρο για τη διατήρηση στο οικονομικό σύστημα 
ενός αποδεκτού επιπέδου ποιότητας, αποτελεσματικότητας 
και καινοτομίας, συμβάλλοντας έτσι αισθητά στη στήριξη 
των παραγωγικών δραστηριοτήτων. 
2.4. Όσον αφορά μια ενδεχόμενη ποσοτική και ποιοτική 
ανάπτυξη η Επιτροπή προβλέπει για το 1988 ετήσια αύξηση 
2% και για την περίοδο 1987-1991 προβλέπεται μέση ετήσια 
αύξηση 2,5%. 
Το ποσοστό ανεργίας θα έπρεπε να είναι 12% περίπου το 
1988 για να μειωθεί ελαφρώς από τώρα ώς το 1991. Κατά τα 
φαινόμενα η εξέλιξη την οποία επιθυμούσε η Επιτροπή από 
το 1985 στο πλαίσιο της υπόθεσης της για μια «στρατηγική 
συνεργασίας για την ανάπτυξη και την απασχόληση» δεν 
πραγματοποιείται παρά με τρόπο πολύ ατελή. 
31. 12. 87 Επίσημη Εφημερίδα των Ευρωπαϊκών Κοινοτήτων Αριθ. C 356/33 
2.4.1. Είναι, άλλωστε, εμφανές ότι η αγορά μόνη δεν μπο­
ρεί να προσφέρει συγκεκριμένες προοπτικές για την επανε-
ξισορρόπηση της απασχόλησης μεσοπρόθεσμα. Επιπλέον, η 
προοδευτική τεχνολογική ανάπτυξη που άπτεται όλων των 
τομέων δραστηριότητας, η δημογραφική και κοινωνική 
εξέλιξη, δεν καθιστούν δυνατή την προσφυγή σε πρότυπα 
που δοκιμάσθηκαν στο παρελθόν για να απορροφηθεί το 
πλεονάζον εργατικό δυναμικό που έχει προκύψει από την 
παρακμή ορισμένων τομέων δραστηριότητας. 
Εκτός από την ενίσχυση της οικονομικής ανάπτυξης, που 
εκφράζεται με κατάλληλες πολιτικές προσφοράς ζήτησης που 
επεξεργάζεται η Επιτροπή, φαίνεται ότι είναι απαραίτητο να 
προταθούν άλλα μέτρα που θα αποβλέπουν στην επιτάχυνση 
της διαδικασίας δημιουργίας απασχόλησης καθώς και στη 
βελτίωση της ποιότητας της ανάπτυξης. 
Η ΟΚΕ κρίνει συνεπώς αναγκαίο, από τη μια μεριά να διατε­
θεί ένα μέρος της αύξησης της παραγωγικότητας για τη 
μείωση κατόπιν διαπραγματεύσεων του χρόνου εργασίας 
αφού ληφθούν υπόψη τα ιδιαίτερα χαρακτηριστικά των διά­
φορων τομέων δραστηριότητας, και από την άλλη να δοθεί 
μεγαλύτερη προσοχή στα προβλήματα της ποιότητας της 
ανάπτυξης προκειμένου να ανοιχθούν νέοι κλάδοι δραστηριό­
τητας που θα ανταποκρίνονται στην επιθυμητή εξέλιξη της 
ζήτησης. 
Με τον τρόπο αυτό δηλ. με ανταπόκριση στα ακριβή αιτήματα 
που υπογραμμίζουν την φιλοδοξία για μια βελτίωση του βιοτι-
Βρυξέλλες, 19 Νοεμβρίου 1987. κού επιπέδου, κατά βαθμό προτεραιότητας που έχει συμφω­
νηθεί και προγραμματισθεί, θα γίνει δυνατό να προωθηθούν 
νέες δραστηριότητες ικανές να κινητοποιήσουν δημόσιες 
επενδύσεις μαρκοπροθέσμως αποδοτικές και να προσφέρουν 
με την ενεργοποίηση των γειτονικών τομέων ενδιαφέρουσες 
διεξόδους για επενδύσεις και δραστηριότητες των ιδιωτών. 
Η υπεράσπιση και αξιοποίηση της φυσικής και πολιτιστικής 
κληρονομιάς, η άριστη χωροταξική διευθέτηση του εδάφους, 
το περιβάλλον, η διασφάλιση των φυσικών ισορροπιών, οι 
καθαρές τεχνολογίες και η ασφάλεια των προϊόντων του 
εδάφους και της τεχνικής αποτελούν πράγματι τις συμπλη­
ρωματικές κατευθύνσεις προς τις οποίες φαίνεται χρήσιμο, 
να προσανατολισθούν οι επενδύσεις. 
2.4.2. Σ'αυτή την προοπτική μπορούν να αποκτήσουν μεγα­
λύτερη αξιοπιστία οι 5 προτεραιότητες που καθορίστηκαν 
από την Επιτροπή στην ανακοίνωση της «Ένα νέο σύνορο 
για την Ευρώπη» και επιπλέον μπορούν να ενισχυθούν οι 
λόγοι που αποβλέπουν στην αύξηση, έως το διπλασιασμό, 
των πόρων που διατίθενται για τα διαρθρωτικά ταμεία. 
Τέλος, μια μεγαλύτερη προσοχή στους ποιοτικούς προσανα­
τολισμούς της κοινοτικής πρωτοβουλίας και των κοινοτικών 
ενισχύσεων μπορεί να αποτελέσει σημαντική πτυχή για το 
πέρασμα από την ενίσχυση των μεμονωμένων σχεδίων στα 
πολυετή προγράμματα, ευνοώντας τη συμμετοχή των κοινω­
νικών πλευρών και των τοπικών συλλογικών αρχών. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT 
Αριθ. C 356/34 Επίσημη Εφημερίδα των Ευρωπαϊκών Κοινοτήτων 31. 12. 87 
ΠΑΡΑΡΤΗΜΑ 
στη Γνωμοδότηση της Οικονομικής και Κοινωνικής Επιτροπής 
Οι ακόλουθες τροπολογίες συγκέντρωσαν τις θετικές ψήφους του ενός τετάρτου των ψηφισάντων και απορρίφθηκαν 
κατά τη διάρκεια των συζητήσεων: 
Σημείο 1.5, έβδομη γραμμή 
Να αντικατασταθεί η φράση «βασικοί κανόνες στο κοινωνικό επίπεδο» με τη φράση «γενικές κατευθύνσεις που να 
επιτρέπουν την με θετικό τρόπο διευθέτηση των διαφορών που υπάρχουν σήμερα στην Κοινότητα». 
Αιτιολογία 
Δεν αρκεί να προτείνεται μια στρατηγική ομοιόμορφης κοινοτικής ρύθμισης ή νομοθεσίας χωρίς προηγουμένως να 
έχουν γίνει οι αναγκαίες και πολύπλοκες αναλύσεις πολύ διαφορετικών καταστάσεων, ο προσδιορισμός του ενδεχόμε­
νου περιεχομένου της έκτασης του αντικειμένου των κανόνων και η εκτίμηση των αποτελεσμάτων άμεσων, έμμεσων 
και συναγόμενων, διαφορετικής φύσης (νομικής, οικονομικής, κοινωνικής) που αναμένεται να προκύψουν. 
Οι διαφορές που υπάρχουν στην Κοινότητα έχουν ως αποτέλεσμα να μην είναι σκόπιμη και βιώσιμη η προσφυγή 
της Επιτροπής στη νομοθεσία με τους προτεινόμενους όρους. 
Αποτέλεσμα της ψηφοφορίας 
Ψήφοι υπέρ: 54, ψήφοι κατά: 84, αποχές: 7. 
Σημείο 2.1. 
Να διαγραφεί αυτό το σημείο. 
Αιτιολογία 
Είναι αντιφατικό «να τίθεται το ερώτημα της δυνατότητας κατάρτισης οδηγιών-πλαίσιο στο πεδίο της κοινωνικής 
πολιτικής και ταυτόχρονα να θεωρείται δυνατή και αναγκαία μία οδηγία-πλαίσιο. 
Είναι αντιφατικό να ζητείται ο καθορισμός των «αναπολλοτρίωτων θεμελιωδών κοινωνικών δικαιωμάτων» και 
ταυτόχρονα να ζητείται να εξασφαλισθούν συγκεκριμένοι εργασιακοί νομικοί χώροι που θα περιλαμβάνουν τους 
τρεις ειδικούς τομείς που περιλαμβάνει το σχέδιο γνωμοδότησης. 
Τέλος, είναι απαράδεκτο το περιεχόμενο αυτού του σημείου λόγω των όσων έχουν αναφερθεί στην τροπολογία 
αριθ. 2. 
Αποτέλεσμα της ψηφοφορίας 
Ψήφοι υπέρ: 50, ψήφοι κατά: 82, αποχές 10. 
Σελίδα 3, σημείο 2.1. 
Η φράση «ότι είναι δυνατή και αναγκαία...» να αντικατασταθεί από τη φράση «ότι μπορεί να αποδειχθεί χρήσιμη...». 
Αιτιολογία 
Είναι νωρίς να λέγεται ότι χρειάζεται να εκπονηθεί μια οδηγία-πλαίσιο. 
Αντίθετα, θα ήταν ελάχιστα ρεαλιστικό να αποκλείεται μια τέτοια πιθανότητα για πάντα. 
Αποτέλεσμα της ψηφοφορίας 
Ψήφοι υπέρ: 46, ψήφοι κατά: 85, αποχές: 16